**-สำเนา-**

**บันทึกรายงานการประชุมสภาเทศบาลตำบลธาตุทอง**

**สมัยสามัญ สมัยที่ 4 ประจำปี 2562**

**วันพฤหัสบดี ที่ 28 เดือน ธันวาคม พ.ศ.2562**

**ณ ห้องประชุมสำนักงานเทศบาลตำบลธาตุทอง (ชั้น 2)**

------------------------------------

**ผู้มาประชุม**

1. นายน้อย หารอาวุธ ตำแหน่ง ประธานสภาเทศบาลตำบลธาตุทอง

2. นายสวัสดิ์ บุตะเขียว ตำแหน่ง รองประธานสภาเทศบาลตำบลธาตุทอง

3. นายสมควร มาลากอง ตำแหน่ง เลขานุการสภาเทศบาลตำบลธาตุทอง

4. นายสนอง สนธิสมพันธ์ ตำแหน่ง สมาชิกสภาเทศบาลตำบลธาตุทอง เขต 1

5. นายสุวรรณ์ ศรีสุภาพ ตำแหน่ง สมาชิกสภาเทศบาลตำบลธาตุทอง เขต 1

6. นายเอี่ยม บุตรสาลี ตำแหน่ง สมาชิกสภาเทศบาลตำบลธาตุทอง เขต 1

7. นายสาโรจน์ หล่าเพชร ตำแหน่ง สมาชิกสภาเทศบาลตำบลธาตุทอง เขต 2

8. นางนวนระออง แสวงรัตน์ ตำแหน่ง สมาชิกสภาเทศบาลตำบลธาตุทอง เขต 2

9. นายสุวิทย์ วานนท์ ตำแหน่ง สมาชิกสภาเทศบาลตำบลธาตุทอง เขต 2

10. นายเอลวิส รัตนประทุม ตำแหน่ง สมาชิกสภาเทศบาลตำบลธาตุทอง เขต 2

**ผู้ไม่มาประชุม** ไม่มี

**ผู้เข้าร่วมประชุม**

1. นายน้อย พลเดช ตำแหน่ง รองนายกเทศมนตรี

2. นางหนูพาด แก่นสุข ตำแหน่ง เลขานุการนายกเทศมนตรี

3. นายสุพจน์ ศิลาบุญ ตำแหน่ง ผู้อำนวยการกองช่าง

4. พ.จ.อ.เอก ภูมิพัฒนโชติ ตำแหน่ง หัวหน้าสำนักปลัด

5. นางวิรากานต์ กู่ชัยภูมิ ตำแหน่ง เจ้าพนักงานธุรการ ชำนาญงาน

**เริ่มประชุมเวลา 09.30 น.**

**นายสวัสดิ์ บุตะเขียว** เรียนท่านประธานสภา ท่านสมาชิก ท่านฝ่ายบริหาร เจ้าหน้าที่ที่เข้าร่วมรับ

**(รองประธานสภา)** ฟังการประชุมสภาสมัยสามัญ สมัยที่ 4 ประจำปี 2562 ซึ่งทางเทศบาลเราได้

กำหนดเอาไว้ 30วัน และกำหนดวันที่ 25 เป็นวันประชุมสมัยสามัญ สมัยที่ 4

ขณะนี้ได้เวลาตามที่ทางสภากำหนดแล้ว ก่อนที่เราจะเปิดการประชุม

เราเป็นคนไทยนับถือพระพุทธศาสนาต้องสวดมนต์ไหว้พระก่อน ขอ

เชิญท่านประธานจุดธูปเทียนบูชาพระรัตนตรัย ขอเรียนเชิญครับ

**นายน้อย หารอาวุธ** ครับที่ประชุมพร้อมผมขอเปิดการประชุมครับ สวัสดีทางท่านบริหาร

**(ประธานสภาฯ)** ทุกท่านสมาชิกผู้ทรงเกียรติ หัวหน้าสำนักปลัด เจ้าหน้าที่ทุกท่าน วันนี้เป็น

วันนัดประชุมสภาสมัยสามัญ สมัยที่ 4 ประจำปี 2562 ณ ห้องประชุมสภา

เทศบาลตำบลธาตุทอง

**ระเบียบวาระที่ 1 เรื่อง ประธานแจ้งให้ที่ประชุมทราบ** วันนี้ไม่มีเรื่องแจ้งให้ที่ประชุม

ทราบ เชิญท่านรองนายกเทศมนตรีตำบลธาตุทองครับ

**นายน้อย พลเดช** เรียนท่านประธานสภาและสมาชิกผู้ทรงเกียรติ ท่านรักษาการปลัด ผู้ร่วมรับ

**(รองนายกนายกฯ)** ฟังที่เคารพ เรื่องแจ้งให้ทราบเรื่องแรก เรื่องการประมาณการรายรับของ

เทศบาลตำบลธาตุทองที่ได้รับเมื่อเดือนพฤศจิกายน รายรับหมวดภาษีจัดสรร

ประมาณการไว้ 260,000,000 บาท รับจริงเดือนพฤศจิกายน 2,829,762

บาท เงินอุดหนุนทั่วไปตั้งรับไว้ 38,000,000 บาท เข้ามาในเดือน

พฤศจิกายน 12,581,973 บาท รวมทั้งหมด 15,486,505 บาท เรื่อต่อไปเรื่อง

การแข่งขันกีฬาท้องถิ่นสัมพันธ์ ตำบลโอโลเป็นเจ้าภาพ ชื่อว่าสนามบินเกมส์

เริ่มแข่งขันวันที่ 16-20ธันวาคม มีเข้าร่วมทั้งหมด 12 อป.ท.มีตำบลสามสวน

และตำบลบ้านดอนเข้าร่วม เป็น 14 อป.ท. ฟุตบอลวันแรกแข่ง 9 โมงเช้า

เรียนเชิญทุกท่านเป็นกำลังใจให้นักกีฬาที่สนามหน้าองค์การบริหารส่วนตำบล

โอโล และท่านนายกมีชุดวอมล์ให้นักกีฬาและท่านสมาชิกทุกท่านครับ อีก

งานคืองานราชพิธีพระบรมฉายาลักษณ์ วันที่ 4 ธันวาคม 2562 มีท่าน

สมาชิกสภา ท่านกำนัน ผู้ใหญ่บ้าน ท่านผู้ช่วยผู้ใหญ่บ้าน ครู ที่จะเข้าร่วมรับ

พระบรมฉายาลักษณ์ ซึ่งจังหวัดชัยภูมิกำหนดให้มีการรับพระบรมฉายา

ลักษณ์ จากวันที่ 23 พฤศจิกายน ถึงวันที่ 23 ธันวาคม 2562 จะต้องให้แล้ว

เสร็จ การแต่งกายใส่เครื่องแบบปกติขาว หลังจากนั้นก็นำไปแจกให้กับพี่น้อง

ตำบลต่าง ๆ ให้ครบทั้ง 3,000 กว่าหลังคาเรือน เรียนเชิญท่านสมาชิกไปมอบ

ไปพบปะกับพี่น้องด้วยนะครับ ส่วนวันไหนนั้นทางสำนักปลัดจะประสานไปอีก

ทีแต่ที่รับเป็นตัวแทนคือวันที่ 4 ที่หอประชุมเทศบาล ที่ไปรับในนามตำบลท่าน

นายกไปรับในวันที่ 23 พฤศจิกายน 2562 อีกเรื่องท่านนายกขอฝากขอบคุณ

เมื่อวันที่ 11 งานประเพณีลอยกระทง ขอบคุณท่านสมาชิกที่ส่งนางนพมาศเข้า

ประกวดเพื่อสืบสานประเพณีและอนุรักษ์วัฒนธรรมไทย

**นายน้อย หารอาวุธ** ท่านรองนายกฯได้แจ้งให้ทราบก็มีอยู่หลายเรื่อง วันนี้ท่านนายกติดภารกิจร่วม

**(ประธานสภาฯ)** แข่งขันกีฬาที่ร.ร.กวางโจนศึกษา เชิญท่านรองนายก ฯ ครับ

**นายน้อย พลเดช** เรียนท่านประธานขออนุญาตพูดต่อครับ ร.ร.กวางโจนศึกษาเป็นโรงเรียนที่ให้

**(รองนายกนายกฯ)** บริการเยาวชนตำบลกวางโจนและตำบลธาตุทอง ทุกครั้งที่มีการประชุมกำนัน

ผู้ใหญ่บ้านตำบลธาตุทอง ท่านผอ.ร.ร.กวางโจนศึกษาจะเข้าร่วมทุกครั้ง ท่านจะ

แนะแนวทางการศึกษา การบริหารจัดการ การป้องกันและปราบปรามยาเสพ

ติด ท่านจะวางแผนร่มกับทางกำนัน ผู้ใหญ่บ้านตำบลธาตุทองประจำและให้การ

สนับสนุนการประชุมประจำเดือนของกำนัน ผู้ใหญ่บ้าน ได้ข้อแนะแนวจากท่าน

ผอ.ว่าลูกหลานที่เรียน ร.ร. กวางโจนศึกษาจะทำ MOU กับวิทยาลัยการอาชีพ

แก้งคร้อ จะมีเกี่ยวกับวิชาชีพ ช่วงที่เรียน ม.4-ม.6 สามารถเรียนควบกับ

วิทยาลัยการอาชีพแก้งคร้อ ได้วุฒิ ปวช. พร้อมกับวุฒิ ม.6 จากร.ร.กวางโจน

ศึกษา ให้ท่านสอบถามจากแนะแนวร.ร.กวางโจนศึกษาได้ครับ

**นายน้อย หารอาวุธ** ครับถ้าใครสนใจให้ติดต่อกับผอ.ร.ร.กวางโจนศึกษาได้ครับ

**(ประธานสภาฯ)**

**ระเบียบวาระที่ 2 เรื่อง รับรองรายงานการประชุม ครั้งที่แล้ว**

2.1 รับรองรายงานการประชุมสภาเทศบาลตำบลธาตุทองสมัยวิสามัญ สมัยที่

1 ประจำปี 2562 ทางท่านเลขาได้ส่งสำเนารายงานการประชุมให้ทางท่าน

สมาชิกได้อ่านทบทวนดูว่ามีข้อความใดที่จะแก้ไข เชิญท่านเลขาสภาฯครับ

**นายสมควร มาลากอง** เรียนท่านประธานสภา ท่านสมาชิกทุกท่าน ขอเปลี่ยนแปลงหน้าที่ 3

**(เลขาสภา ฯ)** วาระที่ 3เรื่องเพื่อพิจารณาการพิจารณาจ่ายขาดเงินสะสมประจำปี 2562

ให้เปลี่ยนเป็น 2563 ครับ

**นายน้อย หารอาวุธ** หน้าที่ 3 วาระที่ 3 เรื่องเพื่อพิจารณาให้เปลี่ยนจาก 2562 เป็น 2563 ครับ

**(ประธานสภาฯ)**  ซึ่งเราทำการจ่ายขาดปีงบประมาณ 2563 ถ้าไม่มีสมาชิกท่านใดเปลี่ยนแปลง

แก้ไขขอมติรับรองรายงานการประชุมสมัยวิสามัญ สมัยที่ 1 สมาชิกท่านใด

เห็นชอบโปรดยกมือครับ สรุปว่าผ่านครับสำหรับรายงานการประชุม

**มติที่ประชุม** **ที่ประชุมมีมติเป็นเอกฉันท์มีมติเห็นชอบรับรองรายงานการ ประชุม**

เห็นชอบ 9 เสียง

ไม่เห็นชอบ 0 เสียง

งดออกเสียง 1 เสียง

**ระเบียบวาระที่ 3 เรื่องเพื่อทราบ** ไม่มีนะครับสำหรับเรื่องเพื่อทราบ

ไม่มี

**ระเบียบวาระที่ 4 เรื่องเพื่อพิจารณา**

4.1 พิจารณาโอนแก้ไขเปลี่ยนแปลงคำชี้แจงงบประมาณรายจ่ายประจำปี

2563 หมวดครุภัณฑ์ ประเภทครุภัณฑ์สำนักงาน สำนักปลัด เชิญท่านรอง

นายกฯ ชี้แจงรายละเอียดครับ

**นายน้อย พลเดช** การแก้ไขเปลี่ยนแปลงคำชี้แจงงบประมาณรายจ่ายและการโอนงบประมาณ

**(รองนายกนายกฯ)** รายจ่ายตามเทศบัญญัติงบประมาณรายจ่ายประจำปีงบประมาณ ประจำปี

งบประมาณ 2563 ตามแผนงานบริหารงานทั่วไปงานบริหารงานทั่วไป งบ

ลงทุน หมวดครุภัณฑ์ ประเภทครุภัณฑ์สำนักงาน ค่าจัดซื้อโต๊ะทำงาน

ผู้บริหาร การปกครองส่วนท้องถิ่นพ.ศ.2541 แก้ไขเพิ่มเติมฉบับที่ 3 พ.ศ.

2543 ข้อ 27 และข้อ 29 สรุปได้ดังนี้ ข้อที่ 27 การโอนงบประมาณรายจ่าย

หมวดค่าครุภัณฑ์และสิ่งปลูกสร้าง ที่ทำให้ลักษณะ ปริมาณ คุณภาพเปลี่ยน

หรือโอนไปตั้งจ่ายในรายการใหม่ให้เป็นอำนาจอนุมัติของสภาท้องถิ่นข้อ 29

การแก้ไขเปลี่ยนแปลงคำชี้แจงงบประมาณรายจ่ายในหมวดค่าครุภัณฑ์ที่ดิน

และสิ่งปลูกสร้างที่ทำให้คุณภาพปริมาณเปลี่ยนหรือเปลี่ยนแปลงสถานที่

ก่อสร้างให้เป็นอำนาจอนุมัติของสภาท้องถิ่นตามรายละเอียดดังนี้

|  |  |
| --- | --- |
| **ข้อความเดิม** | **ข้อความใหม่** |
| -เพื่อจ่ายเป็นค่าจัดซื้อโต๊ะทำงานผู้บริหาร จำนวน ๒ ชุด เป็นเงิน ๑๖,๕๐๐ บาท รายละเอียดดังนี้  ๑.โต๊ะทำงานผู้บริหารฯ พร้อมกระจก ขนาด ๑๕๔x๗๘x๗๕ ซม. จำนวน ๑ ชุด  ๒.โต๊ะทำงานปลัดฯ พร้อมกระจก ขนาด ๑๒๓x๖๗x๗๕ ซม. จำนวน ๑ ชุด  อยู่ในแผนพัฒนาห้าปี (พ.ศ.๒๕๖๑-๒๕๖๕) หน้า ๙๒ ข้อ ๑  -เหตุผล ที่จัดซื้อนอกเหนือจากบัญชีมาตรฐานครุภัณฑ์เนื่องจากไม่มีในบัญชีราคามาตรฐานครุภัณฑ์ และหน่วยงานมีความจำเป็นต้องใช้โต๊ะที่มีคุณสมบัติเหมาะสมกับการใช้งานของหน่วยงานจึงตั้งจ่ายตามราคาซื้อขายในท้องถิ่นตามที่เสนอมานี้ | -เพื่อจ่ายเป็นค่าจัดซื้อโต๊ะทำงานผู้บริหาร จำนวน ๒ ตัว เป็นเงิน ๑๖,๕๐๐ บาท รายละเอียดดังนี้  ๑.โต๊ะทำงานผู้บริหารฯ ขนาด ๑๘๐x๙๐x๗๖ ซม. จำนวน ๑ ตัว  ๒.โต๊ะทำงานปลัดฯ ขนาด ๑๘๐x๙๐x๗๖ ซม. จำนวน ๑ ตัว  อยู่ในแผนพัฒนาห้าปี (พ.ศ.๒๕๖๑-๒๕๖๕) หน้า ๙๒ ข้อ ๑  -เหตุผล ที่จัดซื้อนอกเหนือจากบัญชีมาตรฐานครุภัณฑ์เนื่องจากไม่มีในบัญชีราคามาตรฐานครุภัณฑ์ และหน่วยงานมีความจำเป็นต้องใช้โต๊ะที่มีคุณสมบัติเหมาะสมกับการใช้งานของหน่วยงานจึงตั้งจ่ายตามราคาซื้อขายในท้องถิ่นตามที่เสนอมานี้ |

**นายน้อย หารอาวุธ** ทางผู้บริหารได้ชี้แจงขอเปลี่ยนแปลงแก้ไขงบประมาณ ตามเทศบัญญัติได้ตั้ง

**(ประธานสภาฯ)**  ไว้สมาชิกคงได้อ่านรายละเอียดและทางท่านสมาชิกคงได้ทบทวนว่าเห็นควร

หรือไม่เห็นควรอยากให้ทางท่านสมาชิกได้อภิปรายเกี่ยวกับการเปลี่ยนแปลง

งบประมาณการจัดซื้อโต๊ะผู้บริหารและโต๊ะทำงานปลัด ตามรายละเอียดโต๊ะก็

คงขยายใหญ่ขึ้น ข้อความเดิมนั้นอาจจะไม่เหมาะสมกับผู้บริหารคนใหม่และ

ปลัดคนใหม่ที่จะเข้ามาต่อไป อยากให้ท่านสมาชิกได้ยกมือเห็นชอบหรือไม่

เห็นชอบ เชิญท่านสนองครับ

**นายสนอง สนธิสมพันธ์** เรียนท่านประธานที่เคารพ ผมอยากฝากท่านประธานผ่านถึงคณะผู้บริหาร

**(ส.ท.เขต 1)** กระผมขอติติงเกี่ยวกับเอกสารเนื่องจากการขอแก้ไขเปลี่ยนแปลงคำชี้แจง

งบประมาณต่างฯนั้น วาระประชุมออกไปแล้ว รายละเอียดเพิ่งมาวันนี้สำหรับ

ตำบลเราบ่อยครั้งที่ทำแบบนี้ ไม่ทราบว่าผู้ที่ขอเปลี่ยนแปลงคำชี้แจงนั้น

ต้นเหตุมาจากกองไหนที่ไม่ส่งเอกสารให้กับฝ่ายบริหาร ขอตำหนิเพราะถ้าไม่

พูดเลยก็จะเป็นแบบนี้ ส่วนรายละเอียดอื่น ๆก็เห็นด้วยครับ

**นายน้อย หารอาวุธ** เชิญท่านส.ท.เอี่ยมครับ

**(ประธานสภาฯ)**

**นายเอี่ยม บุตรสารี** เรียนท่านประธาน ท่านสมาชิกผู้มทรงเกียรติ ท่านหัวหน้าสำนักปลัด ตามที่ดู

**(ส.ท.เขต 1)** โครงการขอโอนเงิน ผมเห็นด้วยที่จะมีปลัดคนใหม่เข้ามาครับ

**นายน้อย หารอาวุธ** เชิญท่านเลขาสภาฯ ท่านสมควรครับ

**(ประธานสภาฯ)**

**นายสมควร มาลากอง** เรียนท่านประธานสภาและสมาชิกทุกท่าน ผมดูบันทึกข้อความขอโอนแก้ไข

**(เลขาสภาฯ)** เปลี่ยนแปลงคำชี้แจงงบประมาณรายจ่ายประจำปี 2563 ขอทราบสาเหตุที่

ต้องเปลี่ยนแปลงคุณลักษณะ ปริมาณและคุณภาพของครุภัณฑ์ครับ

**นายน้อย หารอาวุธ** เชิญท่านหัวหน้าสำนักปลัดครับ

**(ประธานสภาฯ)**

**พ.จ.อ. เอก ภูมิพัฒนโชติ** เรียนท่านประธานสภา ฝ่ายบริหาร ท่านสมาชิกผู้ทรงเกียรติ สืบเนื่องมา

**(หัวหน้าสำนักปลัด)** จากที่เราตั้งไว้ในเทศบัญญัติ ปริมาณที่เราตั้งไว้ ความกว้าง ความยาวความ

สูง มันมีในตลาดขณะนั้น พอเราจะไปซื้อ ขนาด ความกว้าง ความยาว

ความสูง มันไม่มี ประกอบกับข้อมูลที่จะจัดซื้อจัดจ้างมันจะไม่รวมกับ

กระจกด้วย จะจัดซื้อจัดจ้างได้ก็เลยตัดกระจกออก เราก็เลยต้องทำให้เข้า

กับราคาของที่มีในท้องตลาด สำหรับงบประมาณยังคงใช้เท่าเดิม เปลี่ยน

เฉพาะในจุดนี้ ขออำนาจท่านประธานสภาเพื่อขอเปลี่ยนแปลงคำชี้แจงให้

ถูกต้องตามราคาตามท้องตลาดที่มีครับ

**นายน้อย หารอาวุธ** ข้อความเดิมมีกระจกด้วย แต่ว่าตัวใหม่กระจกไม่มีแต่ว่าขนาดใหญ่ขึ้น ที่เรา

**(ประธานสภาฯ)** ตั้งไว้ไม่ได้ขนาด ท่านสมาชิกก็คงทราบรายละเอียดแล้ว มีสมาชิกท่านใดจะ

อภิปรายอีกไหมครับถ้าไม่มีผมขอปิดอภิปรายการจัดซื้อครุภัณฑ์ของคณะ

ผู้บริหารและท่านปลัดครับ สมาชิกท่านใดเห็นชอบการเปลี่ยนแปลงคำชี้แจง

การโอนงบประมาณจัดซื้อครุภัณฑ์ที่ดินสิ่งก่อสร้าง ซึ่งทางหัวหน้าสำนักปลัด

ทางคณะผู้บริหารได้เสนอเข้าสภาว่าให้มีการเปลี่ยนแปลงขนาด โอน

งบประมาณเพื่อจัดซื้อโต๊ะทำงานของคณะผู้บริหารของสำนักปลัด ท่านใด

เห็นชอบโปรดยกมือครับ สรุปว่าผ่านนะครับกระผมจะขอมติที่ประชุม

**มติที่ประชุม** **ที่ประชุมมีมติเป็นเอกฉันท์มีมติเห็นชอบพิจารณาการโอนแก้ไข เปลี่ยนแปลงคำชี้แจงหมวดครุภัณฑ์** ฯ

เห็นชอบ 9 เสียง

ไม่เห็นชอบ 0 เสียง

งดออกเสียง 1 เสียง

**ระเบียบวาระที่ 5 เรื่องอื่น ๆ** สมาชิกท่านใดมีเรื่องที่จะสอบถามคณะผู้บริหาร เชิญ ท่านเอี่ยมครับ

**นายเอี่ยม บุตรสารี**  เรียนท่านประธาน ท่านสมาชิก ท่านฝ่ายบริหารที่เคารพ ผมสนใจโครงการ

**(ส.ท.เขต 1)**  จ่ายขาดเงินสะสมเนื่องจากโครงการขุดลอกหนองแต่ละหนอง ช่างทำไป

กว้าง 70 เมตร ยาว 70เมตร ต่อมาผู้รับเหมาได้ขุด ลึก 2 เมตร กว้าง 35

เมตร ยาว 70 เมตร ทำไมให้ผู้รับเหมาทำแบบนี้ คือสภาไม่สำคัญเหรอครับ

เราเป็นเจ้าของเงินนะครับช่างไปทำไม่ทำ 2 เมตรทำแค่ 1 เมตร ไปดูได้ครับ

และไปเกรดดิน 2 เมตรจริงอยู่แต่ไม่ถึง 2 เมตรหรอกครับ เท่าที่ผมไปดู ขอ

ฝากด้วยครับขุด 1 เมตร ก็ให้ได้ 1 เมตรจริง ๆ อย่าให้ผู้รับเหมาอยู่เหนือเรา

เงินสามแสนไม่มีประโยชน์ได้แค่นิดเดียว ผมขอฝากไปถึง ฝ่ายช่างจ่ายขาดเงิน

สะสมไปวัดผมไปดูมาเมื่อวาน ถนนลาดยางเหลืออีกประมาณ 3-4 เมตรที่จะ

ไปถึงจุดเดิมก็ไม่สามารถทำต่อได้ บางที่ที่ดีอยู่แล้วก็ไปทำทับ แต่จากหนองคัน

ไปหาห้วยหอยเหลือไม่ถึง 10 เมตร ช่วงแรกจากร้านค้าไป ช่วงที่ 2 เหลือนิด

เดียวน่าจะทำไปให้ถึง ผมขอฝากไปถึงช่างด้วย ตอนไปรางวัดได้รางวัดไหม

หรือคาดคะเนเอาและทางไปบ้านห้วยหอยตรงไหนที่มันแตกซ่อมให้เขาด้วย

อีกเรื่องคือเรื่องรถเกรด ถ้าเกรดก็ต้องเกรดให้หมดทุกสาย หมู่ 4 ไม่ได้เกรด

เลย คนที่โดนว่าคือผม ตอนเช้าช่างโทรไปหาผมไม่ให้เกรดแต่ผมบอกให้ไปหา

ผู้ใหญ่บ้านเลย ขอฝากด้วยครับเกี่ยวกับงานของพวกเราถ้าทำก็ต้องทำให้มันดี

**นายน้อย หารอาวุธ** ได้ข่าวว่าวันนี้รถเกรดจะเข้าไปซ่อม เชิญท่านเลขาสภาฯ ครับ

**(ประธานสภาฯ)**

**นายสมควร มาลากอง** เรียนท่านประธานสภาและสมาชิกทุกท่าน ผมขอเรียนถามท่านประธานไป

**(เลขาสภาฯ)** ถึงฝ่ายบริหาร กรณีของท่านส.ท.เอี่ยม ได้อภิปรายมามันเป็นการเปลี่ยนแปลง

ลักษณะงาน ปริมาณและคุณภาพหรือเปล่าครับ และอีกเรื่องคือการจ่ายขาด

เงินสะสมหน้า 19 ของบ้านธาตุกลางหมู่ที่ 9 โครงการที่ 11 สายที่ 2 ซอยบ้าน

นางละม่อม บุญจวง โดยการเสริมแอสฟัลต์คอนกรีตโดยปูทับผิวทางคอนกรีต

เดิมภายในบ้านธาตุทั้ง 3 หมู่ทำหมดทุกสายแล้วเหลือสายบ้านนางละม่อม 40

เมตร ลืมหรือเปล่าครับ

**นายน้อย หารอาวุธ** ที่ท่านเลขาสภาอภิปรายไปมันมีอยู่ในโครงการจ่ายขาดใช่ไหมครับถ้ามีอยู่ใน

**(ประธานสภาฯ)**  โครงการจ่ายขาดอยู่ก็ต้องทำถ้าทำไม่ครบจะเบิกไม่ได้ แสดงว่าเขาข้ามไป เขา

คงมาเก็บตกอีก เชิญท่านรองสภาฯครับ

**นายสวัสดิ์ บุตะเขียว** เรียนท่านประธานสภา ท่านสมาชิก ท่านฝ่ายบริหาร หัวหน้าส่วนราชการผม

**(รองประธานสภา)** ผมมีเรื่องจะเรียนถามเกี่ยวกับการทำงานที่เกิดการผิดพลาดจากช่างหรือส่วน

ใดก็ไม่ทราบครับ โครงการที่ 32 หมู่ 7 ปรับปรุงผิวถนนแอสฟัลติก จุดที่ 1

วัดปริญาติบำรุงถึงสี่แยกกลางบ้าน แต่ทำจริงไม่ถึงสี่แยกกลางบ้านเหลือ

ประมาณ 20 กว่าเมตร ทำ 100 เมตร ความยาวทำไมไม่วัดเอาจากสี่แยกหน้า

วัดปริญาติบำรุงไปถึงสี่แยกกลางบ้านและระบุว่าที่ผิวการจราจรแตกร้าว ส่วนที่

เหลือไปดูได้เลยครับวันนี้ผมว่าจะคุยกับท่านนายกแต่ท่านไม่ได้เข้าประชุม และ

โครงการหินคลุกเพื่อการเกษตรตั้งแต่ปีที่แล้วพร้อมด้วยโครงการวางท่อระบาย

น้ำผมได้ทำโครงการส่งเทศบาลมีถนนการเกษตรจากห้วยยางเหนือ นาของนาย

วุฒิชัย ถึงนาของนางวิภาดา หมู่โสภิญ ผมดูแล้วไม่ถึงอีกหนึ่งเส้น คือแยกจาก

ห้วยยางเหนือนาของนายอำนาจ โคตรภูเขียว ถึงนานายถัด บุตะเขียว ก็ไม่ถึง

เหมือนกัน อีกหนึ่งเส้นคือยังไม่ถึงเลยเรียกว่าถนนการเกษตรหรือถนนใน

หมู่บ้านก็ได้ เพราะมีบ้านอยู่ 2-3 หลังที่ออกมาทางเทศบาลเรา คือเส้นของนาย

ประหยัด เกศมาลา ผมของบลงหินคลุกตั้งแต่งบปี 2562 และมีการลงท่อตาม

ห้วยงูเหลือม ช่างก็ลงไปดูและถ่ายรูปด้วยตั้งแต่ต้นปีผมก็เลยทวงถามไป ก็

รับปากว่าจะไปลงให้ จะดำเนินการให้ก็ยังเหมือนเดิมอยู่ ผมขอฝากท่าน

ประธานไปถึงคณะผู้บริหารและกองช่างด้วย ทางฝ่ายบริหารรับปากทางช่าง

รับปาก บางโครงการผมก็ประกาศออกหอกระจายข่าวเพราะมีหลายท่านไป

ร้องเรียนไปถามผมก็ประกาศเป็นส่วนรวมไปเลย เช่นงบจ่ายขาดเงินสะสมจาก

สี่แยกวัดปริญาติบำรุงถึงสี่แยกกลางบ้านผู้รับเหมาทำ 100 เมตร ความเป็นจริง

ไม่ใช่ 100 เมตร มันยังไม่ถึงสี่แยกเลย ขอฝากด้วยครับ

**นายน้อย หารอาวุธ** ครับอยู่ในวาระอื่นฯ มีสมาชิกท่านใดที่จะสอบถามอีกไหมครับเกี่ยวกับโครง

**(ประธานสภาฯ)**  การจ่ายขาดที่ผ่านมามีอยู่หลายโครงการทุกหมู่บ้านที่ทำแอสฟัลติก คงยังไม่

เสร็จถ้าทำไม่ครบก็ต้องกลับมาทำอีก แจ้งให้ทางกองช่างได้ทราบแล้วว่าถนน

เส้นไหนที่ยังไม่ดำเนินการ เชิญท่านสนองครับ

**นายสนอง สนธิสมพันธ์** เรียนท่านประธานที่เคารพ ผมอยากฝากท่านประธานผ่านถึงคณะผู้บริหาร

**(ส.ท.เขต 1)** ตามที่ท่านนายกได้ขอจ่ายขาดเงินสะสมประจำปี 2563 เป็นจำนวนเงิน 11 ล้าน

เศษ กระผมเองเป็นสมาชิกเมื่อผู้รับเหมาออกไปดำเนินงานผมก็ถือโอกาสไปดู

งานบางส่วนยกตัวอย่างโครงการเกรดถนนทั้งตำบลเป็นจำนวนเงินเขตละ

40,000 บาทนั้นตัวผมเองมองว่าคุ้มค่ากว่าทุกปีเนื่องจากว่ารถเกรดชุดนี้ มีทั้งรถ

เกรด รถน้ำ รถบด ถนนใหญ่ ฯของเขต 1 จะเห็นได้ว่าถนนของเราจะเป็นหลัง

เต่าจากที่ไม่มีหินอยู่ในดินที่อยู่ขอบถนนก็จะขึ้นมาไหล่ถนนผมเห็นในส่วนดี

จริง ฯ แต่ก็มีบางส่วนที่ถนนเล็กรถเกรดเข้าไม่ถึงก็ขอหารือทางฝ่ายบริหารด้วย

ว่าจะทำยังไง มี2-3 เส้นที่เข้าไม่ได้ มีถนนเส้นบ้านพ่อสมหมายถึงบ้านครูทรงวุฒิ

ที่เข้าไม่ได้เกษตรกรก็อยากให้เราเกรดให้ อีกเส้นคือเส้นหนองไม้ขีดรถเกรดวิ่งได้

แต่เกรดไม่ได้ ส่วนขุดลอกหนองที่ผมเสนอไปก็มีถือว่าเปลี่ยนวิกฤตให้เป็นโอกาส

เนื่องจากว่าปีนี้ฝนแล้งหนองน้ำแห้งจึงได้เสนอโครงการขุดลอกไปแต่ว่าเราขุดได้

ครึ่งหนึ่งผมไปดูแล้วสวย ยกตัวอย่างหนองปลากระเดิดที่ผมเสนอเข้าสภา แต่ผม

อยากฝากถึงฝ่ายบริหารถ้ามีการจ่ายขาดอีกถ้าเป็นไปได้ในปีนี้ผมอยากจะให้ท่าน

จ่ายขาดส่วนที่เหลือของแต่ละบ่อ แต่ส่วนที่ท่านเอี่ยมอภิปรายมานั้นผมไม่ได้ไปดู

รายละเอียดผมดูแค่ตาเปล่าผมว่าสวยขาดอย่างหนึ่งคือเราขุดลอกไม่เต็ม ถ้ามี

เงินเหลือน้ำแห้งเราคงได้ขุดแต่น้ำเต็มเราไม่ได้ขุดแน่ฯ ส่วนถนนราดยางบางเส้น

ยกตัวอย่างถนนหมู่ 8 กว้าง 4 เมตร 70 ซม. ไปตัดงบผมเหลืออยู่ 4 เมตร ทีแรก

ผมก็เคืองอยู่แต่พอทำออกมาแล้วสวยเหลือขอบถนนฝั่งละไม่มากทำให้ถนนไม่

เลอะผมดูแล้วสวย ส่วนถนน 5 เมตรทำ 5 เมตรเต็มจะไม่สวยเพราะเวลาบดมัน

จะล้น อีกเรื่องคือถนนที่ผมเสนอลงหินคลุกนายกบอกว่าจะหาเงินส่วนอื่นให้คือ

ถนนฝายหลวงมันเป็นหลุมใหญ่เพราะรถน้ำของผู้รับเหมาทำถนนเส้น201เข้ามา

ทุกวันช่วงทำถนน ผมเคยไปขอแล้วเขาไม่มาทำให้ ผมเลยมาขอท่านนายก ฝาก

ท่านประธานถึงท่านนายกด้วยครับ

**นายน้อย หารอาวุธ** ผู้รับเหมาที่มาทำถนนเส้น 201 มีแต่จะเอาอย่างเดียวไม่ยอมเสีย อย่างวิ่งอยู่บ้าน

**(ประธานสภาฯ)**  ฝายเป็นปี เราก็เข้าไปขอบอกว่าจะทำให้แต่ก็ไม่ทำ อย่างพันโทอรุณ ท่านบอก

ต้องเอาเงินประกันไว้ก่อน อย่างไปรับเหมาเอาเงินประกันไว้ก่อน 30,000 บาท

ถ้าเขาไม่ทำเราก็เอาเงินส่วนนี้ไปทำ ตอนที่เข้ามาวิ่งตอนแรกทำถนนเสียหายให้

ผู้ใหญ่บ้านไว้ 5,000 บาท เราต้องเอาลูกรังมาใส่เขาบอกไม่มีรถ เขาบอกให้เอา

รถมาใส่ รถที่ไหนเขาจะมาใส่ถ้าไม่มีเงินให้เขา ผู้รับเหมาแบบนี้ไม่ไหวเราต้องเอา

เงินประกันไว้ก่อน อย่างที่ท่านสนองไปขอ ทำเสร็จเขาก็หนีไปเลย เชิญท่าน ส.ท.

เอี่ยมครับ

**นายเอี่ยม บุตรสารี** เรียนท่านประธาน ท่านสมาชิก ท่านฝ่ายบริหารที่เคารพ เรื่องลอกหนองท่านดู

**(ส.ท.เขต 1)** โครงการที่ 36 และ 37 ไม่ใช่หลับหูหลับตาพูด ถ้าขุดลึก 1 เมตร มันจะได้กว้าง

70 เมตร 50 ซม. กว้างยาวเท่ากัน และเราจะของบอีก 300,000 บาท ขุดลอก

หนองเสร็จพอดี ต้องขออีกเป็นล้านถ้าขุด 2 เมตร ต้องมีงบเป็นล้านแต่ละบ่อ และ

ขอฝากบ้านห้วยหอยหมู่ที่ 5 หมู่ 11 ต้อการขุดลอกหนองบก หนองหว้า ตอนนี้น้ำ

แห้งอยากฝากท่านประธานเราพอจะมีเงินจ่ายขาดได้อีกไหมอยากจะลอกให้มัน

เสร็จผมไม่ต้องการ 2 เมตร ผมต้องการ 1 เมตร ให้มันตลอดมันจะได้สวย เขาขุดให้

2 เมตรมันดีแต่งบเราไม่พอ ตอนนี้กำลังแล้งถ้าเราขุด 1 เมตรเราก็ได้กว้างอีก ขออีก

300,000 บาท หนองหญ้าขาวเสร็จ หนองแวงเสร็จเพิ่มอีกบ่อละ 300,000 บาท

ต้องอีกเป็นล้านถึงจะเสมอถึงจะสวย ถ้ามีน้ำการเกษตรก็จะสมบูรณ์ ไปดูได้เลยครับ

ติดหนองหญ้าขาวมีน้ำสูบใส่ได้ผลผลิตหมดไกลจากนั้นไปไม่มีน้ำสูบใส่ก็ไม่ได้เก็บ

เกี่ยว ขอฝากไปถึงฝ่ายบริหารครับ

**นายน้อย หารอาวุธ** อย่างที่ท่าน ส.ท.เอี่ยมพูดหนองหญ้าขาว หนองแวง เขาวางความกว้าง ความลึกไว้

**(ประธานสภาฯ)**  เราต้องการให้พื้นมันเสมอไปหมด 1 เมตร แต่ว่าคนที่เขาไปขุดเขาอยากขุดให้ลึก

ถ้าขุด 1 เมตรมันจะเล็กไป แต่ว่าวัดดูแล้วไม่ถึง 2 เมตร ประมาณ 1 เมตร 50 ซม

ถึง1เมตร 60 ซม.เพราะตามฝั่งมันจะเฉียงลงมา ข้างในมันไม่ได้เขาก็เอาดินไปลูบให้

สูง เราไม่มีทางได้เปรียบผู้รับเหมา อย่างที่ท่านส.ท.เอี่ยมพูดว่าอีก300,000 บาทมัน

ไม่ได้ ต้องประมาณ 500,000 บาทถึง 600,000 บาทถึงจะหมด เพราะมันไม่กว้าง

เท่าไร มันต้องมีปริมาตรอีก ชั้นล่าง ความกว้าง ความลึก ถ้าไม่ได้มันก็ต้องขุดเพิ่ม

อีกอย่างที่ท่านเอี่ยมพูดว่าวังบก วังหว้า บ้านห้วยหอย เวลาน้ำแห้งก็ต้องการขุด

ตอนนั้นไม่มีใครขอเพราะน้ำเยอะอยู่พอน้ำจะแห้งก็จะมาขอจ่ายขาดอีกมันก็ไม่ได้ก็

ต้องรอไปอีกกลางปีหรือปลายปี เชิญท่านสนองครับ

**นายสนอง สนธิสมพันธ์**  ขออนุญาตท่านรองนายกครับก่อนที่จะจ่ายขาดวันนั้นผมมีโอกาสเข้าร่วมประชุม

**(ส.ท.เขต 1)** กับหมู่บ้านใกล้เคียงผมเอง ผู้ใหญ่บ้านจะทำเรื่องเสนอนายอำเภอเกี่ยวกับการขุด

ลอกหนอง ผมก็เลยบอกว่าประชุมทุกเดือนไม่เสนอนายกเหรอ นายอำเภอจะเอา

เงินมาจากไหน ทำไมไม่เสนอความต้องการแต่ละหมู่บ้านเข้าเทศบาล เหตุเกิดที่

ได้หนองปลากระเดิดคือตัวนี้ครับ ผมเลยนำเสนอท่านนายก จึงเกิดหลายฯบ่อ

ขึ้นมาครับ จะเป็นไปได้ไหมที่จะจ่ายขาดส่วนที่เหลือที่เราขุด ผมหารือท่านนายก

แล้วแต่ท่านยังไม่ตอบเพราะเราเพิ่งจ่ายขาดยังทำไม่เสร็จ ถ้าเสร็จแล้วไม่แน่ถ้าเรา

อยู่ต่อ

**นายน้อย หารอาวุธ** เชิญท่านรองสภาฯครับ

**(ประธานสภาฯ)**

**นายสวัสดิ์ บุตะเขียว** ผมพูดตกหล่นไปหนึ่งเรื่องคือเรื่องจะเรียนถามการขุดลอกแหล่งน้ำขนาดเล็ก **(รองประธานสภาฯ)** สระหนองแซง ฝากท่านประธานไปถึงฝ่ายบริหารทำเสร็จหรือยังที่กำหนดใน

โครงการช่วงพื้นที่เดิมของทิศเหนือต่อจากที่ดำเนินการแล้วไม่ทราบว่าเป็นส่วน

ที่เหลือหรือยังไม่เสร็จอยากจะเรียนถามฝ่ายกองช่างครับ

**นายน้อย หารอาวุธ** ทางท่านรองนายกฯมีข้อมูลไหมครับ ต้องเป็นช่างยาใช่ไหมครับที่รู้ อย่างที่ท่าน

**(ประธานสภาฯ)**  สนองว่าผู้ใหญ่หมู่ 8 หรือหมู่ 2 ที่ต้องการขุดลอกหนองปลากระเดิดเขาขุดแบบ

2 เมตร เหมือนกันใช่ไหมครับ

**นายสนอง สนธิสมพันธ์**  เรียนท่านประธานครับเดี๋ยวนี้กฎหมายเขาไม่ให้เอาดินที่ขุดลอกหนองออกจาก

**(ส.ท.เขต 1)**  พื้นที่ไปทิ้งที่อื่น ได้ยินมาว่าบ้านฝายเอาดินออกส่วนหนึ่งถ้าเขาร้องเรียนมาเรา

ผิดนะครับ ระวังด้วยครับ

**นายน้อย หารอาวุธ** พอดีส่วนมากลงพื้นที่วัดป่าติดกับหนอง พอดีเขาเอารถมาขนเอาไปถมสระ วัน

**(ประธานสภาฯ)** วันนั้นช่างยาโทรไปบอกเขาให้หยุดเลยเพราะทำให้ถนนเสียหาย เชิญท่านรอง

นายกฯครับ

**นายน้อย พลเดช** เรียนท่านประธานสภา ท่านสมาชิกทุกท่าน ช่วงอยู่ในวาระอื่นฯ ท่าน ส.ท.ได้

**(รองนายกนายกฯ)** ติดตามการจ่ายขาดเงินสะสม ทุกโครงการไม่ว่าจะเป็นโครงการของหมู่ 9อาจจะ

ลืมหรือทำผิดสาย ทุกข้อที่ท่านนำเรียนผ่านท่านประธาน ผมจะนำเรียนท่าน

นายก เรียนให้กองช่างไปติดตามแก้ไขในจุดที่ทำไม่ครบ ส่วนเรื่องที่ผู้ใหญ่บ้านไป

ทำเรื่องของบประมาณจากอำเภอทุกครั้งที่ท่านนายกออกไปร่วมประชุมกับกำนัน

ผู้ใหญ่บ้าน ท่านนายกจะนำเสนอเสมอว่าเดือนนี้ทางเทศบาลทำอะไรบ้างเดือน

หน้าจะมีการจ่ายขาดเงินสะสมแบบนี้และเปิดโอกาสให้กำนัน ผู้ใหญ่บ้านได้เสนอ

โครงการต่างฯเพื่อท่านนายกจะนำเข้าที่ประชุมเพื่อพิจารณาจ่ายขาดเงินสะสม

ทางผู้ใหญ่บ้านอาจจะลืม ถ้ามีโอกาสคงจะได้จ่ายขาดเงินสะสม ท่านนายกก็คง

รอดูระยะที่เราดำเนินการไปก่อนคาดว่าจะมีการจ่ายขาดเงินสะสมถ้าพี่น้องเสนอ

โครงการและเดือดร้อน ถ้าเป็นแหล่งน้ำจะเป็นโครงการที่ได้รับผลประโยชน์

เพราะสภาพอากาศเปลี่ยนไปมาก มีที่รองรับแหล่งน้ำเก็บน้ำเอาไว้ให้ประชาชน

ได้ใช้ประโยชน์น่าจะได้รับอนุมัติครับ

**นายน้อย หารอาวุธ** ทางท่านฝ่ายบริหารก็ได้ชี้แจงรับเรื่องที่ท่านสมาชิกได้เสนอโครงการจ่ายขาดอีก

**(ประธานสภาฯ)** ครั้ง ถ้าจะจ่ายขาดอีกครั้งประมาณเดือนกุมภาพันธ์ ฝนยังไม่ตกถ้าน้ำแห้งหมด23

ล้านก็คงได้แค่ขุดลอกแค่นั้นก็คงได้ กว่าจะถึงเดือนกุมภาพันธ์คงมีเงินสะสมเข้ามา

อีก คงแก้ไขเกี่ยวกับความเดือดร้อนต้องการที่รับน้ำ เชิญท่านหัวหน้าสำนักปลัด

ครับ

**พ.จ.อ. เอก ภูมพัฒนโชติ** เรียนท่านประธานสภาเพิ่มเติมจากท่านรองนายกฯ น้อย พลเดช เนื่องจากวันที่

**(หัวหน้าสำนักปลัด)** 4 ธันวาคม 2562 ทางเทศบาลจะทำโครงการปกป้องสถาบันและสร้างความ

ปรองดองสมานฉันท์ของคนในชาติโอกาสมหามงคลพระราชพิธีบรมราชาภิเษก

ประจำปี 2563 สืบเนื่องจากท่านรองนายกฯได้นำเรียนไปแล้วว่าจะทำพิธีมอบ

พระบรมรูปสาทิสลักษณ์ของพระบาทสมเด็จพระเจ้าอยู่หัวและพระราชินีตอนนี้

ทางสำนักปลัดกำลังดำเนินการไปใส่กรอบเพื่อนำไปมอบให้พวกเราทุกคน เรียน

เชิญท่านสมาชิกสภา ผู้นำหมู่บ้านทุกบ้านทุกหมู่บ้านให้มาร่วมกันทำพิธีตรงนี้ จะ

จัดสถานที่ให้สมพระเกียรติของท่าน การแต่งกายให้ใส่ชุดปกติขาว จะทำพิธีมอบ

ในวันที่ 4 ธันวาคม 2562 เริ่มตั้งแต่เวลา 08.30 น. มาพร้อมกันที่นี่ครับ ต้อง

รายงานให้เสร็จภายในเดือน ธันวาคม เราได้รับมอบมา 13,900 รูป ได้มาแค่รูป

เราต้องหางบประมาณไปทำกรอบ เพื่อไปแจกจ่ายให้ทุกครัวเรือน เรียนเชิญท่าน

สมาชิกร่วมเป็นเกียรติร่วมถ่ายภาพร่วมกัน

**นายน้อย หารอาวุธ** เชิญท่านสนองครับ

**(ประธานสภาฯ)**

**นายสนอง สนธิสมพันธ์**  ขออนุญาตท่านประธานถามท่านรักษาการปลัด ที่ทางสมาชิกได้เครื่องราชย์

**(ส.ท.เขต 1)**  มาใส่ในกรณีไหนบ้างครับ

**พ.จ.อ. เอก ภูมพัฒนโชติ** เรียนท่านประธานสภาและสมาชิกผู้ทรงเกียรติชุดปกติขาวเราใส่ได้เฉพาะแพแถบ

**(หัวหน้าสำนักปลัด)** สำหรับชุดใหญ่กางเกงสีดำเสื้อสีขาวใส่เหรียญที่เราได้รับพระราชทานมา วันที่ 4

ใส่ชุดขาวทั้งเสื้อทั้งกางเกงถ้าอยู่ในชายคาเราไม่ต้องใส่หมวก สำหรับวันที่ 5 เรา

ไปร่วมงานที่อำเภอจะใส่ชุดใหญ่เครื่องราชย์ที่เรารับมาเราจะใส่วันนั้น

**นายน้อย หารอาวุธ** วันที่ 4 มารับ วันที่ 5 ก็ไปอำเภออีก ถ้าเป็นวันพ่อใส่กางเกงสีดำและใส่เครื่อง

**(ประธานสภาฯ)** ราชย์ ถ้าชุดขาวหมดใส่เฉพาะแพแถบ เชิญท่านเอี่ยมครับ

**นายเอี่ยม บุตรสารี** เรียนท่านประธาน ท่านสมาชิก ท่านฝ่ายบริหารที่เคารพ ผมได้รับเรื่องมาจาก

**(ส.ท.เขต 1)** เจ้าหน้าที่วิเคราะห์ท่านบอกว่าคณะการประเมินแผนพัฒนาท่านจะเริ่มเดือน

ธันวาคม ท่านฝากมาแจ้งให้ทางสภาทราบ และเจ้าหน้าที่จะส่งหนังสือให้พวกเรา

อีก เชิญท่านรองสภาฯครับ

**นายสวัสดิ์ บุตะเขียว** เรียนท่านประธานสภา ท่านสมาชิก ท่านฝ่ายบริหาร หัวหน้าส่วนราชการ

**(รองประธานสภา)** พวกเราฝ่ายสภา ฝ่ายบริหารได้เข้ามาทำหน้าที่แทนชาวตำบลธาตุทองเป็นการ

ประชุมสมัยที่ 4 ถือว่าเป็นสมัยสุดท้ายของปี 2562 ไม่ทราบว่าปีต่อไป

จะมีโอกาสกำหนดสมัยประชุมอีกหรือไม่ไม่มีใครทราบล่วงหน้า ผมอยากจะกล่าว

สรุป การที่ฝ่ายสภาก็ดี ฝ่ายบริหารก็ดีได้ร่วมทำงานตั้งแต่จากเป็น อ.บ.ต.เป็น

เทศบาลมาปีนี้เป็นปีที่ 7 แล้ว เลยวาระมาแล้ว 3 ปี ฝ่ายบริหารฝ่ายสภาเข้ามา

เพื่อนำความเจริญมาสู่ตำบลของพวกเราแต่หน้าที่การทำงานต่างกันบางครั้งก็มี

การกระทบกระทั่งกันบ้าง แต่เราก็เข้ามาโดยชาวธาตุทองเลือกพวกเราเข้ามาเพื่อ

เป็นตัวแทน ดังนั้นที่อภิปรายในสภาเป็นการพูดเพื่อส่วนรวมอาจมีการ

กระทบกระทั่งกันบ้างก็ขออภัยครับ

**นายน้อย หารอาวุธ** ในวาระอื่นฯคงไม่มีสมาชิกท่านใดขออภิปรายอีก ขอขอบคุณคณะผู้บริหาร ท่าน

**(ประธานสภาฯ)** สมาชิก ทางสำนักปลัด หัวหน้าสำนักปลัด ทางกองช่าง ผมขอปิดประชุมครับ

ปิดประชุมเวลา 12.00 น.

(ลงชื่อ).............................................

(นายสมควร มาลากอง)

เลขานุการสภาเทศบาลตำบลธาตุทอง

ผู้จดบันทึกรายงานการประชุม

คณะกรรมการตรวจรายงานการประชุมได้ดำเนินการตรวจรายงานการประชุมแล้วจึงลงลายมือชื่อไว้เป็นหลักฐาน

(ลงชื่อ)..................................... (ลงชื่อ)..............................................

(นางนวนระออง แสวงรัตน์) (นายสนอง สนธิสมพันธ์)

ผู้ตรวจรายงานการประชุม ผู้ตรวจรายงานการประชุม

(ลงชื่อ)............................................

(นายเอลวิส รัตนประทุม)

ผู้ตรวจรายงานการประชุม